Tiglat-Pileser III

Opprinnelse

Tiglat-Pileser, eller egentlig Pulu, var en hærfører og tidligere guvernør av Kalhu  som ble en usurpator og tok sitt tronenavn, Tiglat-Pileser, fra to mer legitime forgjenger. Han beskrev seg selv som en sønn av Adad-Nirari III, men det er usikkert om det var sant. Han grep tronen i midten av borgerkrig den 13 ayary 745 f.Kr. I det blodige statskuppet ble hele kongefamilien drept, Det ble også den historiske fornyelsen av det assyriske riket som fikk den fornyelse det trengte som sikret rikets overlevelse. I motsetningen til de siste kongene før ham var Tiglat-Pileser pågående og preget av vilje til handling.

Styre

Den assyriske makten i Midtøsten økte stort som et resultat av Tiglat-Pileser militære reformer (Se «Reformer» nedenfor) og hans erobringskriger. Da han tok tronen hevdet han i Annal 9, som er datert til 745 f.Kr., hans første år som hersker, å ha annektert Babylonia fra «Dur-(Kuri)galzu, Sippar til Shamasj, ... byene [i Ba]bylonia opp til elven Uqnu [ved bredden av det ne]dre [havet]»  (sistnevnte refererte til Persiabukten) og deretter plasserte sin evnukk over dem som guvernør. Også i hans første år som hersker beseiret han det mektige kongedømmet Urartu (i dagens Armenia), viss lederstilling under Sarduri II hadde strukket seg inn i Anatolia, nordlige Mesopotamia, vestlige Iran og Syria. Her fant han uovertrufne hester for sin stridsvogner. Han beseiret også mederne før han erklært krig mot og erobret de nyhettittiske rikene, Syria og Fønikia. Han erobret også Arpad i dagens Syria i 740 f.Kr. etter tre års beleiring, annekterte den som en provins (hvor han plasserte en av sine evnukker som guvernør), og underkastet byen Hama (også i Syria) til tributt.
Assyriske inskripsjoner nedtegnet i 740 f.Kr., det femte året av hans styre, feiret en seier over en mindre konge ved navn Azriyau (Ussia) av Judea, hvis gjerninger er beskrevet i Andre Krønikebok. Tiglat-Pileser underkastet også Damaskus, araberne under dronning Zabibe, kong Menahem av Israel, og kong Azriyau i byen Sam'al (i dagens tyrkiske provins Gaziantep) som alle underkastet seg og betalte ham tributt. I 737 og 736 f.Kr. vendte han oppmerksomheten mot Iran, beseiret mederne og perserne, og okkuperte store deler Iran. I henhold til Tiglat-Pilesers kongelige inskripsjoner ble mange innbyggerne gjort til slaver og deportert til andre deler av det assyriske rike. Etter å ha erobret en beleiret by ble fangene drept og deres lik ble satt på staker og vist fram for byen (se illustrasjon til høyre).
I oktober 729 f.Kr. hadde Tiglat-Pileser tatt fullstendig kontroll over byen Babylon, tatt den babylonske kongen Nabu-mukin-zeri til fange, og kronet seg selv som «Kong Pulu av Babylon».

Omtale i Bibelen

Bibelske nedtegnelser, bekreftet av assyriske nedtegnelser, har beskrevet hvordan Tiglat-Pileser III utpresset 1000 talenter med sølv i tributt fra Menahem av Israel  og beseiret Menahems etterfølger Pekah av Israel  Pekah hadde alliert seg med Rezin, konge av Aram-Damaskus (Syria) mot Akas (som assyrerne kjente som Yahu-khazi), konge av Judea. Akas reagerte mot trusselen fra Israel og Aram-Damaskus ved å appellere til den assyriske monarken om hjelp og ved å love gull og sølv fra tempelet i Jerusalem. Tiglat-Pileser grep anledningen ved å erobre Damaskus, henrette Rezin, og deportere arameere til Kir i dagens Jordan. Han dro deretter sørover og erobret den nordlige halvdelen av Israel, og deporterte «både rubenittene, gadittene og halvparten av Manasses stamme. Han førte dem til Halah, Habor, Hara og Gosan-elven, der de er den dag i dag», i henhold til Første Krønikebok. Bortsett fra dette var Akas' allianse med den assyriske monarken ikke fordelaktig for Judea.

Reformer

Da Tiglat-Pileser III tok tronen gjennomførte han flere reformer til ulike sektorer av den assyriske staten, noe som uten tvil revitaliserte Assyrias hegemoni Levanten.
Det første av disse reformene var frata makt og myndighet fra høye myndighetspersoner, som under styrene til hans forgjengere var blitt vidtgående. En slik myndighetsperson var Šamši-ilu som var turtanu, hærfører, og var framtredende siden Adad-Nirari IIIs tid, og som ofte førte deres egne hærtokt og reiste egne steler som ofte ikke nevnte kongens navn i det hele tatt. Siden hans tidligste inskripsjoner (og således fra begynnelsen av hans styre), ga Tiglat-Pileser III jevnlig omtale av at han utnevnte evnukker som guvernører av nyerobrede provinser. Således fjernet han trussel av en provins skulle slå seg opp og erklære herskeren som dynastisk konge. Han søkte også å redusere makten til sin myndighetspersoner ved å redusere størrelsen på de provinser de styrte (skjønt i den del tilfeller ble de nordlige provinsene økt ved å inkludere nyerobrede områder), således minsket deres tilgang på ressurser om de planla opprør. Med flere provinser, økte også antallet guvernører, de fleste av dem evnukker, og mindre makt per guvernør.
Den andre større reformen endret hæren. Istedenfor en hovedsakelig innfødt assyrisk hær som vanligvis drev krig kun i sommersesongene, opptok Tiglat-Pileser III store mengder av erobrede folk i sin hær, således la til et betydelig utenlandsk element. Denne styrken besto hovedsakelig av infanteriet og fotsoldatene mens innfødte assyrere fylte kavaleriet og stridsvognene. Som et resultat av de militære reformene ble det assyriske rike bevæpnet med en meget ekspandert hær som kunne drive året rundt. Tillegget med kavaleriet og stridsvognene til hæren var hovedsakelig som et svar på nomader og steppefolk som presset på fra nord og som var meget mobile med sine hester og primitive stridsvogner.

Arv og ettermæle

Tiglat-Pileser IIIs erobringer og reformer førte til etableringen av det nyassyriske rike som virkelig verdensrike. Han bygget et kongelig palass i Kalhu som ble kalt for Nimrud (det såkalte «sentrale palass»), senere ødelagt av Asarhaddon. Tiglat-Pileser fikk sine kongelige annaler inngravert over relieffene som avbildet hans militære prestasjoner på den skulpturelle plate som dekorerte hans palass.